rlitschk/wikidir huggingface dataset:
Achaea isch e Browinz vom Römische Riich gsi. D Region isch 146 v. d. Z. vo de Römer eroberet worde und het zerst zur Browinz Macedonia ghöört. Under em Augustus isch Achaea in dr Senatssitzig vom 13. Januar 27 v. d. Z. as äigeständigi senatorischi Browinz iigrichdet worde. Achaea het braktisch s ganze griechische Kärnland mit eme groosse Däil vo de Insle umfasst: Mittelgriecheland Euböa Peloponnes Epirus Akarnie Die Ionische Insle Ätolie Thessalie D Sporade D Kzklade ooni Astypalea und Amorgos D Browinz isch vom ene proconsul pro praetore verwaltet worde, wo si Sitz in dr Colonia Laus Iulia Corinthus gha het, wo die römischi Kolonii gsi isch, wo am Blatz vom zerstöörte Korinth gründet worde isch. 15 n. d. Z. isch Achaea under em Kaiser Tiberius e kaiserligi Browinz worde, bis dr Kaiser Claudius si im Joor 44 wider under d Kontrolle vom Senat gstellt het. Under em Antoninus Pius si Thessalie und Phthiotis wider zur Browinz Macedonia choo. Bi dr Dioklezianische Riichsreform si d Kyklade usser Skyros, Lemnos und Imbros Däil vo dr nöie provincia insularum worde. Sit 395 het Achaea as Däil vom oströmische Riich gulte. S Gebiet vom byzantinische Thema Hellas isch bis uf e Westdäil
Eggewil isch e politischi Gmeind im Bezirk Brämgarten im Schwizzer Kanton Aargau. Si ligt im Rüüsstal im Norde vom Bezirkshauptort. S Dorf Eggewil isch am Oschtufer vo de Rüüs, em teilwiis terasseförmige Westhang vom Heitersbärg. D Rüüss isch au d Weschtgränze vom Gmeindsbann mäandriert bi Eggewil ziimlich starch. Zu de Gmeind Eggewil ghöred au d Höf Hohfoor (485 m ü. M.), Ibisguet (465 m) und Wissli (524 m). D Flächi vom Gmeindsbann sin 246 Hektare, dadervo sin 71 Hektare Wald und 34 Hektare überbaut. De höchschti Punkt isch uf 555 Meter oberhalb vom Hof Wissli, de tüfschti uf 357 Meter an de Rüüss. Nochbargmeinde sind Chünte im Norde, Bellike im Nordoschte, Wide im Oschte, Brämgarte im Süde und Fischbach-Göslike im Weschte. Commons: Eggewil – Sammlig vo Multimediadateie Offiziell Website vo de Gmeind Eggewil Anton Wohler: Eggenwil In: Historisches Lexikon vo dr Schwiiz. Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September 2023 Landeskarte der Schweiz, Blatt 1090, Swisstopo Normdate: GND: 1188595911 | VIAF: 4319156133212058430006
Grüningen isch de Name vo folgende Sidlige: Grüningen ZH, e Gmaind im Kanton Züri Ortstail: en Ortstail vo de Stadt Donaueschinge im Schwarzwald-Baar-Chrais, Bade-Würtebärg Grüningen (Greußen), en Ortstail vo de Stadt Greußen im Kyffhäuserchrais, Thüringe Grüningen (Pohlheim), en Ortstail vo de Stadt Pohlheim im Landchrais Gießen, Hesse Grüningen (Riedlingen), en Ortstail vo de Stadt Riedlinge im Landchrais Biberach, Bade-Würtebärg en Ortstail vo de Gmaind Wenzlow im Landchrais Potsdam-Mittelmark, Brandeburg en Ortstail vo de Stadt Gröningen, Sachse-Ahalt Grüningen isch de Name vo folgende Herrschafte: Grafschaft Grüningen in Würtebärg, verbunde mit de Rychssturmfahne und Vorstreiträcht Herrschaft Grüningen, es ehemoligs Territorium i de Schwiz Kanton Grüningen, en Tail vom napoleonische „Königrych Westphale“, Sachse-Ahalt Grüningen isch de Familiename vo folgende Persone: Grüningen-Landau, e Sitelinie vom Hause Würtebärg Lueg au: Grüninger Gröninger von Grünigen Gröningen (Begriffsklärung)
D Selöikide si e Herrscherdünastii gsi, wo im 3. und 2. Joorhundert vor dr Zitwändi über groossi Däil vom Nooche Oste gherrscht het. Dr Gründer vo dr Dünastii isch dr makedonisch General Selöikos gsi, wo sich noch em Dood vom Alexander em Groosse vo 320 v. d. Z. aa in de asiatische Satrapie vom Alexanderriich as Herrscher duuregsetzt het und sich im Joor 305 under em Naame Seleukos I. Nikator zum Köönig erkläärt het. In dr Schlacht vo Ipsos 301 v. d. Z. het er zämme mit em Lysimachos, em Herrscher über Thrakie, dr Antigonos gschlaage, wo d Machbasis von em in Chläiasie gsi isch. 285 v. d. Z. het er im Antigonos si Soon Demetrios, gfangegnoo. Vier Joor druf het er dr Lysimachos in dr Schlacht bi Kurupedion besigt. Dr Selöikos het denn Makedonie und Thrakie welle a sich risse, isch aber churz nochdäm er uf Öiropa übergsetzt het, vom Ptolemaios Keraunos ermordet worde. Dr Selöikos het sim Soon Antiochos I. si Riich vererbt, wo zwar s grösste, aber au s heterogenste Diadocheriich gsi isch. Noch de Diadochechrieg (bis 277) het sich dr Komflikt mit Rom afo verscherfe, wo si Iifluss uf dr östlig Middelmeerrum usbräitet het. Im Syrisch-Römische
D Ptolemäer oder Ptolemaier (altgriech. Πτολεμαῖοι, Ptolemaioi) si d Mitgliider vo dr makedonisch-griechische Dünastii gsi, wo in dr Zit vom Hellenismus sit churz noch em Dood vom Alexander em Groosse bis zur Eroberig durch das Römische Reich im Alte Egypte und de benoochberte Gebiet wie Kyrene, Sürie, Züpere und Sinai gherrscht het. Iire Naame häi si noch em Gründer vo dr Dünastii Ptolemaios I. überchoo. Noch däm sim Vater Lagos wärde si au as Lagide (altgriech. Λαγίδαι) bezäichnet. In ere Iidäilig vo dr Gschicht vo Egypte ghööre si zur Epoche vo dr griechisch-römische Zit. Alli Daate vor dr Zitewändi
De Dario Alonzo Cologna (* 11. März 1986 z Santa Maria Val Müstair) isch en Schwizer Skilangläufer us em Bündnerland. Er hät i de Saison 2008/09 als erste Schwizer überhaupt de Gsamtwältcöp im Langlauf gwunne. Bi Olympische Spiil hät er bisher drü Goldmedaille und bi Wältmaisterschafte eini erkämpft. Je drümol hät er d Tour de Ski und d Gsamtwärtig vom Skilanglauf-Wältcöp für sich entschide. De Engadin Skimarathon hät er viermol als Gschnällschte absolviert. 2010 Vancouver: Gold über 15 km Freistil 2014 Sotschi: Gold über 30 km Skiathlon 2014 Sotschi: Gold über 15 km klassisch 2018 Pyeongchang: Gold über 15 km Freistil 2013 Val di Fiemme: Gold über 2x15 km Skiathlon 2013 Val di Fiemme: Silber über 50 km klassisch 2013 Val di Fiemme: 8. Platz, 15 km Freistil 2015 Falun: Silber über 30 km Skiathlon 2015 Falun: 6. Platz, 50 km klassisch Massestart 1 Als Erste im Ziel als Sieger gwertet. 2 Mit Toni Livers, Remo Fischer und Curdin Perl. Schwizermaisterschafte De Dario Cologna hät zwüsche 2007 und 2014 15 mol Gold i verschidnige Diszipline gwunne. Anderi Ränne 2007, 2010, 2017 und 2019: Engadin Skimarathon Sit 2010 trait en Zug vo de Rhätische Bahn, de Triibzug «Allegra» Nr. 3504, de
D Regula Heller (* 12. Oktober 1928; † 25. Jänner 2014 z Mänidorf) isch e Chauffrau z Mänidorf gsi. Si hät z Mänidorf meder 57 Jaar es Hushaltwaaregschäft gfüert und als Dorforiginal gulte. D Anna-Regula Heller isch z Humbrächtike uf eme Puurehof ufgwachse. Si hät a de Höchere Töchterschuel vo de Stadt Züri e kaufmännischi Usbildig gmacht. Si hät de Alfred Heller ghürate. Si hät drü Chind gha, zwäi devo sind aber tot uf Wält cho. Die Ee isch aber spöter ufglöst wurde. Im Alter won anderi sich pensioniere lönd, hät si de Paul Marthaler käneglärnt und isch mit im 22 Jaar glückli zäme gsi. Wärend 57 Jaar hät d Fra Heller a de Chugelgass en Lade für ales gfüert. Aagschribe isch er gsi mit Hushaltware, Iseware, Läderware, Spiilzüg. Zwäi Hüüser wiiter isch es zwäits Gschäft vonere gsi, e Papeterie. Und won de Dosebach zuegange isch, häd si ano das Lokal überna und deet Lampe, Gufere, Räiseartikel und Elektrogrät aapote. Ussert Zässe häts bi de Fra Heller warschindli ales gee. D Chunde händ gsäid, was si bruuchet und für was. Dän isch si hine verschwunde und nach me Ziitli wider fürecho, mäischtens häts si gnau das gha, won de Chund
De Edi Bär (* 17. Oktober 1913 als Edwin Bär z Ötwil am See; † 11. Februar 2008) isch en Schwiizer Kapällmäischter, en Komponischt und en Klarinette- und Saxofonspiler us Mänidorf gsi. Er hät Ländler gspilt. Scho won er 12i gsi isch, hät er agfange Mandoline z spile und es Jaar spööter Klarinette. Säb hät er au am Konservatorium z Züri gstudiert. Won de Edi Bär zwänzgi gsi isch, hät er d Ländlerkapäle Edi Bär gründet. Er hät öppe 500 Tänz komponiert. De bekanntischti isch de Schottisch Puurechilbi. Anderi bekannti Stückli sind de Geburtstags-Schottisch, s Polka-Lied Bärghäimet und s Walzer-Lied I suech e Maa. Beed Lieder sind vo de Gschwüschterti Pfänniger gsungen worde. De Edi Bär hät aber au für Blasmusige komponiert und Chilemusig für Klarinette und Orgle.
D' Universitet vo York isch e Universitet z Toronto, Ontario, Kanada. Vu dr Studäntezahle här isch si di drittgrescht Universitet im Land. Si isch 1959 gründet worde. Im Joor 2014 het si rund 7000 Mitarbaiter, 48.000 Studänte un 4800 Poschtgraduierti. D Universitet het elf Fakultete: Fakultet fir Chunscht Fakultet fir Natur- un Ingenieurwisseschafte „Atkinson Faculty of Liberal and Professional Studies“ Fakultet fir Pedagogik Fakultet fir Umwälttächnik Fakultet fir Chunschtwisseschaft Glendon (zweete Campus mit verschidene Studiegäng) „Faculty of Graduate Studies“ (Fakultet fir alli Master-Studänte) Fakultet fir Medizin „Osgoode Hall Law School“ (Jura) „Schulich School of Business“ (Wirtschaftswisseschafte) Commons: York University – Sammlig vo Multimediadateie York University Osgoode Hall Law School Department of Political Science at York University York Political Economy School of Women's Studies Faculty of Fine Arts Faculty of Education (Toronto School of Liberal Education) Atkinson Faculty of Liberal and Professional Studies Schulich School of Business
Dr Publius Aelius Hadrianus (Titulatur as Kaiser: Imperator Caesar Traianus Hadrianus Augustus; * 24. Januar 76 z Italica in dr Nööchi vom hütige Sevilla oder z Rom; † 10. Juli 138 z Baiae) isch dr vierzäät römisch Kaiser gsi. Er het vo 117 bis zu sim Dood regiert. Im Hadrian si Häimet isch, wie die vo sim witlöifige Verwandte und kaiserlige Vorgänger Trajan, Hispanie gsi. As Kaiser het er sich vil drmit abgee d Äihäit vom Römische Riich z sterke, und het e Hufe vo de Browinze sälber bsuecht. Mit Zuewändige und administrative Maassnaame het er dr Woolstand und d Infrastruktuur vo de römische Browinze und Stedt gförderet. Mit em edictum perpetuum het er em Justizwääse e wichdige Stubbs gee. Er het nume wenig Chrieg gfüert und si Regierigszit isch fast für s ganze Riich en Epoche vo Friide gsi. Äini vo de Usnaame isch Palestina gsi, wo im Joor 132 dr Bar-Kochba-Ufstand usbroche isch, und die römische Legioone vier Joor brucht häi, zum en z underdrugge. Mee as a halbi Millioon Juude si in däm Chrieg umchoo und s Land isch verwüestet worde. Sust het dr Hadrian druf verzichdet, nöiji Gebiet z erobere, er het au d Gebiet ufgee,
Hadrian isch e männlige Vorname. Hadrian chunnt vom lat. Hadrianus und bedütet Maa us dr Haafestadt Adria. Dr Binaame vom Kaiser Publius Aelius Hadrianus (1./2. Joorhundert) goot noch dr antike Dradizion uf dr Härkumftsort vo sine Eltere zrugg: Hadria, hüte Atri, Browinz Teramo. Naamensdääg si dr 9. Januar und dr 8. Septämber. Männlig: Adriaan, Adriaen, Adrian, Adrianus, Adrián, Adriano, Adrien, Andrigan Wiiblig: Adriane, Adriana, Adrienne Hadrian (76–138), e römische Kaiser Hadrian vo Canterbury († 710), e britische Häiliger Hadrian Daude (1704–1755), e dütsche Jesuit, Theolog und Historiker Hadrian Diel (1756–1839), e dütsche Arzt und Gründer vo dr Pomologii Hadrian Maria Netto (1885–1948), e dütsche Schauspiiler Hadrian I. (Bapst 772–795) Hadrian II. (Bapst 867–872) Hadrian III. (Bapst 884–885) Hadrian IV. (Bapst 1154–1159) Hadrian V. (Bapst 1276) Hadrian VI. (Bapst 1522–1523)
D Insle Schwarzwasserstelz ligt im Hochrhii in de Nöchi vo Chaiserstuehl. Si ghört hüt zum Gmeinsbann vo Fisibach. Uf dere Insle, wo früehner grösser isch gsi, hets im Mittelalter d Wasserburg Schwarzwasserstelz geh, wo ab de Mitti vom 19. Johrhundert unbewohnt gsi und dann zerfalle isch. D Insle mit de Burg isch dann vo de Nordoschtbahn kauft worde und im 1875 abtrait. Im Johr 1938 het d Schwiizer Armee uf de Rescht vo de Insle en Bunker bauet, wo bis hüt erhalte-n-isch und inzwische im Privatbsitz vo ere Stiftig isch. Commons: Insle Schwarzwasserstelz – Sammlig vo Multimediadateie
As Riichskrise vom 3. Joorhundert bezäichnet die modärni Gschichtswüsseschaft d Zit vo 235 bis 284/85 n. d. Z. im Römische Riich. In dere Zit, wo die sogenannte Soldatekaiser s Imperium aagfüert häi, het s e ganzi Serii vo innere und üssere Krise gee. Die Periode het am Ändi vo dr Kaiserdünastii vo de Severer aagfange, wo e stabilisierende Faktor im Riich gsi si. Meereri nöiji germanischi Groossverbänd und s aggressive nöipersische Sāsānideriich häi s Imperium Romanum bedroot, wo mänggisch gliichzitig Invasione im Norde und im Oste het müesse abweere und eso an d Gränze vo sinere milidäärische Läistigsfähigkäit cho isch. E Hufe Usurpazioone, d Abspaltig vo Riichsgebiet (s Gallische Sonderriich und s Däilriich vo Palmyra) und regionali wirtschaftligi Brobleem häi s Imperium no drzue belastet. Dr Höepunggt vo dr Kriise isch um 260 gsi. Dr römisch Staat und denn au s Kaiserdum häi schliesslig mit meerere diefgrifende Reforme im administrative und milidäärische Beriich wider chönne stabilisiert wärde. Die Schlussfaase vom Prinzipat isch choo, wo dr Diokletian (284/85) d Regierig übernoo het. Säll Joor wird mäistens as dr Aafang vo dr Spootantike aagluegt. D Gschicht vo Rom im 3. Joorhundert isch sit Joore s Süsche von ere läbhafte Forschigsdiskussion. Mänggi Forscher
Dr Nöiplatonismus isch e modärni Bezäichnig für die jüngsti Schuelrichdig im antike Platonismus, wo äini vo de bedütendste Strömige in dr griechische Filosofii gsi isch. Dr Nöiplatonismus isch im 3. Joorhundert us em Middelplatonismus entstande. Vo Rom us, wo dr Filosoof Plotin († 270) e nöiplatonischi Filosoofeschuel gründet het, het sich die nöiplatonischi Beweegig über s Römische Riich usbräitet. Wäärend dr ganze Spootantike isch dr Nöiplatonismus die äinzigi Wariante vom Platonismus gsi und het bis ins früeje 7. Joorhundert s ganze filosofische Dängge in dere Epoche dominiert. Die andere dradizionsriiche Schuele vo dr antike Filosofii häi kuum no namhafti Verdräter ghaa. As die letschte Representante vo dr griechische Filosofii häi sich d Nöiplatoniker mit em Christedum usenandergsetzt, wo sich immer witer usbräitet het und schliesslig zur römische Staatsreligion erhoobe worde isch. Mänggi von ene si stark mit dr alte griechische Religion verbunde gsi und iiri Opposizioon zum herrschende Christedum isch unversöönlig gsi, anderi aber häi sich mit dr Situazioon arrangschiert und e Däil von ene si sälber Christe gsi. Die religiöse Kontrovärse vo dr Spootantike si däilwiis mit filosofische Argumänt usdräit worde. D Chilleväter as Wortfüerer vo de Christe häi sich drbii nit uf Polemik gege d „Häide“ beschränggt, sondern
Das Wirtshaus im Spessart ischt a deitscher Schbiilfilm us-em Jôhr 1957 vom Regisseur Kurt Hoffmann mit dr Liselotte Pulver ond em Carlos Thompson en de Hauptrolla. S Drehbuach vom Autora-gschbann Heinz Pauck, Liselotte Enderle ond Curt Hanno Gutbrod gôht zruck uff dui gleichnamiga Erzehlong vom schwäbischa Dichter Wilhelm Hauff. Dui Gschicht em Film weicht abr an etliche Stella deitlich vo dr Vorlage ab. Zom erschda Môl ens Kino komma isch der Stroifa en dr Bundesrepublik Deitschland am 15. Januar 1958. Dr italienische Gaukler Parrucchio tregt uff-em Marktplatz vo-ma Schbessart-Städtle a Moritat vor: «Nur mit Gruseln und mit Grausen geht der Wand’rer durch den Wald, wo die bösen Räuber hausen, wo des Teufels Büchse knallt. Jedes Leben ist bedroht; mancher liegt schon mausetot …» S Grafadechterle Franziska von ond zu Sandau fehrt en-ra Kutsch durch da Schbessart-Wald. Zo ihrem Gefolge gheeret dr Baron Sperling, wo mit-ra vrlobt ischt, ihr Zofe Barbara ond a geischtlicher Herr. Dui Gsellschaft ischt uff-em Weag nôch Würzburg, kommt deet abr et ôô, weil dui Kutsch ondrweags mit oim Rad en-ra Gruab stecka bleibt. Dass des koin Zuafall ischt, ahnet dia Leit et. Bald druff kommet zwoi Schbitzbuaba vorbei ond geabet deane Reisende da Rôt, sich de
D Haiwoog isch e Blatz im Birsigdaal in dr Schwizer Stadt Baasel. Dr Birsig isch sit langem iidoolt und e groosse Däil vom Verkeer dört goot hützudags über e Wiaduggt über em Blatz. D Haiwoog het iire Naame von ere groosse Stroossewoog bechoo, wo 1901 vom Barfi dört uf e Blatz verläit worde isch und wo d Rossfuerwärk häi müesse druf uufe faare zum sä z wääge. Näbe dr Woog isch s Haiwooghyysli gstande und 1959, wo s d Woog scho lang nüme gee het, isch s abbroche worde, wil s zwar «gschmaggvoll sig, aber überflüssig». Drad dusse vor dr Stadtmuure bim Stäinedoor, wo hüte dr Parkblatz vom Baasler Zolli isch, hets en offnigs Gländ ghaa, wo in dr Nöizit Hiirichdige stattgfunde häi und denn Kopfabheini ghäisse het, die letschti z Baasel überhaupt isch dört am 4. August 1819 usgfüert worde. Bis zum 16. Juni 1861 isch säll Areal e milidäärische Exerzierblatz gsi. Denn het mä e Durnblatz iigrichdet für e Durnveräin. Wo mä 1866 s Stäinedoor und d Stadtmuure abbroche het und dr Stadtgraabe ufgfüllt het, isch uf em Blatz, wo dört entstande isch, bis 1885 e Söimäärt gsi. Bis dass mä im Joor 1900 e Dramlinie über d
Ilanz/Glion isch e politischi Gmaind i da Region Surselva im Bündnerland. S Gebiet vo Ilanz/Glion liit uf beide Syte vom Vorderrhii und goot vom Planggehorn im Süüde, usgangs vom Valsertaal, bis zur Gränze zum Kanton Glarus im Norde. De högschti Punkt vo de Gmaind isch de Bündner Vorab, uf 3'028 m ü. M. obe. Bi Luven isch bis 2018 die hööchschti Danne vo der Schwiiz gstande: d «La Panera». Di hütig Gmaind mit em dütsche und rätoromanische Doppelname Ilanz/Glion isch per 1. Januar 2014 us de ehemolige Gmainde Castrisch, Duvin, Ilanz (rätoromanisch: Glion), Ladir, Luven, Pitasch, Riein, Ruschein, Schnaus, Sevgein, Pigniu, Rueun und Siat entstande. De Ort Ilanz isch es historisches Städtli, hät sit 1289 s Stadträcht und gilt als «erschti Stadt am Rhii». Commons: Ilanz/Glion – Sammlig vo Multimediadateie Website vo de Gmaind Ilanz/Glion Martin Bundi: Ilanz. In: Historisches Lexikon vo dr Schwiiz. Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September 2023 Ilanz. Die erste Stadt am Rhein. uf surselva.info abgruefe am 17. Februar 2014 Normdate: GND: 1059373564
Da Bezirk Surselva (rätoromanisch ) isch bis am 31. Dezember 2015 a Verwaltigsainhait vom Kanton Graubünda gsii. Am 1. Januar 2016 isch er dur d Region Surselva ersetzt worda. Da Bezirk Surselva hät sin Name vo da Gegend, wo Surselva, rätoromanisch för ob dem Wald, haisst. Er liit ganz im Weste vom Kanton und gränzt im Norde an Kanton Glaris, im Weste an Kanton Uri und im Süde an Kanton Tessin. Zum Bezirk Surselva händ die Krais und Gmainde khört: Stand: 1. Januar 2014 2002: Fusion Camuns, Surcasti, Tersnaus und Uors-Peiden → Suraua 2009: Fusion Flond und Surcuolm → Mundaun 2012: Fusion Schlans und Trun → Trun 2013: Fusion Valendas, Versam, Tenna und Safie → Safietal 2013: Fusion Cumbel, Degen, Lumbrein, Morissen, Suraua, Vignogn Vella und Vrin → Lumnezia 2014: Fusion Castrisch, Duvin, Ilanz, Ladir, Luven, Pigniu, Pitasch, Riein, Rueun, Ruschein, Schnaus, Sevgein und Siat → Ilanz/Glion 2015: Fusion St. Martin und Vals → Vals Commons: Bezirk Surselva – Sammlig vo Multimediadateie Adolf Collenberg: Vorderrhein. In: Historisches Lexikon vo dr Schwiiz. Ständige und nichtständige Wohnbevölkerung nach institutionellen Gliederungen, Geschlecht, Staatsangehörigkeit und Alter (Site cha nüme abgrüeft wärde; Suche im Webarchiv)[1] [2] Vorlage:Toter Link/www.pxweb.bfs.admin.ch
Dr Höibärg isch e Strooss in dr Altstadt vo dr Schwizer Stadt Baasel und dr Naame vo dr Erheebig, wo d Strooss druf lit. Si foot bim Spaalebärg aa und verlauft öbbe parallel zum Lienertsgraabe, em alte Stadtgraabe vor dr Innere Stadtmuure. Der Naame Höibärg erinneret draa, ass es früener dört e Hufe Schüüre und Ställ ghaa het. Au hüte het dä Däil vo dr Altstadt non e bitzeli dr Charaggter vom ene Dorf. Äins vo de schönste Rönessanshüüser z Baasel isch dr Spiesshoof an dr Nummere 5-7. Für d Sanierig dur e Christian Lang, wo scho s Hotel Les Trois Rois saniert het, het s 2010 vom Häimetschutz e Briis gee. Anderi Seenswürdikäite am Höibärg si s gotische Woonhus «Zum Oobere Aarau» und s Frey-Grynaeum mit eme wunderschööne Gaardehoof in dr Nummere 33. Das isch dr Sitz vom Frey-Grynaeische Instidut vo dr Theologische Fakultäät vo dr Uni Basel, wo uf e Stifdig us em Joor 1747 zruggoot. S Instidut het e bedütendi historischi Uniwersalbibliothek vo meerere duusig Bänd vo de Aafäng vo dr Buechdruckkunst bis ins 19. Joorhundert. Dr Spiesshoof am Höibärg 5-7 S Huus zum Oobere Aarau, Höibärg 12 S Frey-Grynaeum am Höibärg 33 Die ganz Aasicht vo
Heuberg cha si e Ortschaft: Heuberg/Buchhorn/Gleichen, en Ortstail vo de Gmaind Pfedelbach, Hohenlohechrais, Bade-Würtebärg Heuberg (Buchenbach), en Ortstail vo de Gmaind Buchenbach, Landchrais Breisgau-Hochschwarzwald, Bade-Würtebärg Heuberg (Westerheim), en Ortstail vo de Gmaind Westerheim, Alb-Donau-Chrais, Bade-Würtebärg en Bärg: dr Grooss Höibärg, e Hoochflechi in dr Schwäbische Alb e Strooss: Höibärg, e Strooss in dr Altstadt vo Baasel
S Museum vo de Kulture isch e dradizionsriichs Völkerkundmuseum am Münsterblatz in Baasel. Es gältet as s grösste ethnologische Museum in dr Schwiz. Dr Kanton Basel-Stadt isch dr Drääger vom Museum, wo öbbe 300'000 Objekt und grad so vil historischi Fotene ufbewaart. 1849 isch am Blatz vom Augustinerchloster uf em Baasler Münsterhügel en Universalmuseum iigrichdet worde. Si völkerkundligi Sammlig isch dur Schänkige zu äinere vo de bedütendste in Öiropa worde, wo Baasler Grossbürger aagfange häi, ethnografischi Objekt vo iire Überseeräise häizbringe. S Museum het käi koloniale oder missionarische Hindergrund. Spööter häi au Baasler Forscher mit ethnografische Inträsse zur Sammlig biidräit. 1904 het s Museum en Abdäilig für Völkerkund ufdoo. Erst 1917 isch us de völker- und volkskundlige Sammlige en äiges Museum worde, vo 1944 aa under em Naamen Museum für Völkerkunde und Schweizerisches Museum für Volkskunde. Im Lauf vo dr Zit het sich dr Schwerpunggt vom Museum vom Vermiddle vo «fremde Kulture» zum interkulturelle Dialog verlaageret und dorum het men em am 1. Dezämber 1996 dr nöi Naame Museum vo de Kulture gee. D Sammlig umfasst Objekt us Öiropa, Afrika, Asie, Nord-, Zentral- und Südamerika und Ozeanie, drunder e 16 Meter hoochs Kulthuus vo de Abelam in Papua-Neuguinea. Sit dr
Marc Dietrich (* 1948 z Bärn), alias Cuco, eigentlich Marcel Dietrich, isch en Schwiizer Sänger. Er isch bis 1981 Mitgliid vo de Gruppe Peter, Sue & Marc gsi. De Marc Dietrich hät de Peter Reber i sinere Jugend känneglernt. De Marc Dietrich isch Schlagzüger gsi und hät mit em Peter Reber zämme in enere Beatband gspilt, wo 1963 und 1964 im Bärner Mattequartier bi Tanzobige ufträtte isch. De Marc Dietrich hat im 1968 d Sue Schell am ene Fescht känne glernt und hät si spöter am Peter Reber vorgstellt. Das isch dä Aafang vom bekannte Trio Peter, Sue & Marc worde. Mit dem Trio isch der Marc Dietrich 1971, 1976, 1979 und 1981 für d Schwiz bim Eurovision Song Contest auftrette. 1981 hät sich die Gruppe ufglöst. De Marc Dietrich hät nachedher äs Wiigschäft i de Berner Altstadt ufdo. Das Geschäft hät er spöter zugunste von ere Aastellig als Ligeschaftsverwalter in ere Immobiliefirma gschlosse. 2005 hät de Marc Dietrich en Herzinfarkt gha. Ebeso hät er nachträglich wiiterhi Problem mit sinere Gsundheit gha und hät einigi Mol müässe am Rücke operiert wärde. Ufgrund emene Burnout-Syndrom hät er schliesslich sini Schtäll bi de Immobiliefirma verlore. Er hät wärend siniere Arbeitslosigkeit freiwillig d